રાજકોટમાં આવેલ આંબેડકરનગર શેરીમાં રહેતાં ભાનુબહેન મનસુખભાઇ ગોહિલે માતાજીના ભૂવા વિરુદ્ધમાં ગોમતીપુર પોલીસ સ્ટેશનમાં ફરિયાદ કરી છે. ભાનુબહેનની નાની પુત્રી કિંજલનાં ત્રણ વર્ષ પહેલાં લગ્ન થયાં હતાં. લગ્ન બાદ તેણે એક પુત્રને જન્મ આપ્યો હતો. કિંજલને પતિ સાથે બનતું ના હોવાથી તે રિસાઇને પિયર આવી ગઇ હતી. આ મામલે ભાનુબહેને તેમની બહેન સંતોષબહેનને કિંજલના પ્રોબ્લેમ અંગેની વાત કરી હતી. સંતોષબહેને ગોમતીપુરમાં મુસા સુલેમાનની ચાલીમાં રહેતા અને ચોસઠ જોગણીના ભૂવા તરીકે પ્રસિદ્ધ થયેલા દશરથભાઇ ઉર્ફે દશરથમામા વરધાજી પરમાર કિંજલની સમસ્યાનું સમાધાન કરી આપશે તેવી વાત કરી હતી.